నర్రా రాఘవ రెడ్డి
నర్రా రాఘవ రెడ్డి కమ్యూనిస్టు యోధుడు. ఆరు సార్లు చట్టసభకు ఎన్నికైన ప్రజా ప్రతినిధి. ప్రజా ఉద్యమాలే జీవితంగా బతికిన ప్రజల మనిషి.కమ్యూనిస్టు ప్రమాణాలను ప్రాణంగా భావించిన ఆదర్శ మూర్తి. కష్ట జీవుల రాజ్య స్థాపనకు అహర్నిశలు పోరాడిన కమ్యూనిస్టు.
నర్రా రాఘవరెడ్డి 1924 సంవత్సరంలో చిట్యాల మండలంలోని వట్టిమర్తి గ్రామానికి చెందిన నర్రా కమలమ్మ-రాంరెడ్డిలకు జన్మించారు. చిన్న వయసులోనే తల్లి కమలమ్మ మరణించడంతో రాఘవరెడ్డికి కష్టాలు మొదలయ్యాయి. తండ్రి పెంపకానికి దూరమైన నర్రాను తన పెదనాయన నర్రా వెంకటరామిరెడ్డి పెంచుకున్నారు. పెంపకం తండ్రి చనిపోయాక మళ్లీ కన్న తండ్రి రాంరెడ్డి దగ్గరే ఉండాల్సి వచ్చింది. ఈసడింపుల మధ్య నలిగిపోయిన నర్రా బతుకు దెరువునెతుకుంటూ ఊరొదిలి బొంబాయి కి వలస వెళ్లారు.
రావులపల్లి గుర్నాథరెడ్డి
రావులపల్లి గుర్నాథరెడ్డి 1944, ఫిబ్రవరి 15న మహబూబ్ నగర్ జిల్లా కోడంగల్ మండలం రావులపల్లిలో జన్మించాడు. 1972లో రాజకీయరంగ ప్రవేశం చేసి కోడంగల్ గ్రామపంచాయతి సర్పంచిగా ఎన్నికయ్యాడు. 1978లో తొలిసారిగా కొడంగల్ అసెంబ్లీ నియోజకవర్గం నుంచి ఇండిపెండెంట్‌గా పోటీచేసి కాంగ్రెస్ పార్టీ అభ్యర్థి పులివీరన్నపై విజయం సాధించాడు. ఆ తర్వాత కాంగ్రెస్ పార్టీలో చేరి 1983లో ఇండిపెండెంట్ అభ్యర్థి నందారం వెంకటయ్యపై గెలుపొందినాడు. 1989, 1999 మరియు 2004లలో తెలుగుదేశం పార్టీ అభ్యర్థులపై విజయం సాధించి మొత్తం 5 సార్లు శాసనసభకు ఎన్నికయ్యాడు. 2009లో తెలుగుదేశం పార్టీ యువనాయకుడు రేవంత్ రెడ్డి చేతిలో పరాజయం పొందినాడు.